**2. NEDELJA MED LETOM, NEDELJA VERSKEGA TISKA, 16. januar 2022**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 17.1.  18.1.  19.1.  20.1.  21.1.  22.1.  23.1. | sv. ANTON PUŠČAVNIK, opat  sv. MARJETA OGRSKA, kneginja, dominikanka; Začetek tedna molitve za edinost kristjanov - ekumenska osmina  sv. MAKARIJ, opat  sv. FABIJAN, papež in mučenec in SEBASTIJAN, mučenec  sv. NEŽA, devica in mučenka  sv. VINCENCIJ, diakon in mučenec  sv. HENRIK SUZO, dominikanec |

**Danes teden: 3. NEDELJA MED LETOM, NEDELJA BOŽJE BESEDE**

V ponedeljek obhajamo god svetega Antona Puščavnika, opata. Antona častimo kot očeta meništva, kajti bil je prvi znani kristjan, ki se je odločil za strogo spokorniško življenje molitve in posta v puščavski samoti. Njegov življenjepis, ki ga je napisal sveti Atanazij, je postal klasični temelj zahodnega meništva. Antonova modrost se je ohranila skupaj z modrimi reki puščavniških očetov. Sobratu je svetoval: »Ne zaupaj preveč zgolj svoji pravičnosti; bodi skromen v hrani in govorjenju, in ne skrbi zaradi zadev, ki si jih storil v preteklosti.« Anton je umrl leta 356, njegovi sobratje puščavniki so ga pokopali na skrivnem kraju.

V času od 18. 1. do 25. 1. obhajamo v Cerkvi »Teden molitve za edinost kristjanov 2022« ali ekumensko osmino. Obhajamo ga že znotraj triletnega sinodalnega dogajanja, ki ima tudi bistveno ekumensko razsežnost. Izbrana glavna misel je vzeta iz Matejevega odlomka o obisku modrih: »Videli smo, da je vzšla njegova zvezda in smo se mu prišli poklonit« (Mt 2, 2). Oznanja upanje, saj govori o luči, po kateri vsi hrepenimo, ko doživljamo temo preizkušenj in kriz. Zvezda na nebu nad Jud, ki so jo ugledali modri z vzhoda, je znamenje upanja. Vodila jih je k še večji luči, ki je Jezus. Naša misel in molitev bosta objemali v tem tednu tudi trpeča ljudstva na Srednjem vzhodu. Podivjani terorizem in vojni požar sta nekatere pokrajine spremenila v pogorišče in ruševine. Na ozemlju, kjer je zibelka krščanstva, so kristjani le še neznatna manjšina. Manjšina, ki izginja, odhaja v neznano, ugaša brez glasu, trka na vrata Zahoda in prosi pomoči (dr. Bogdan Dolenc, član Komisije za ekumenizem in medverski dialog).

3. nedelja med letom je Nedelja Božje Besede 2022. Geslo te nedelje je vzeto iz Lukovega evangelija 24, 35: »Tudi onadva sta pripovedovala, kaj se je zgodilo na poti in kako sta ga prepoznala po lomljenju kruha.« Geslo prihajajoče Nedelje Božje besede bi lahko ubesedili tudi s sloganom: Od branja do oznanjevanja, od bravca do pričevalca.

**Svete maše:**

**NEDELJA 16. 1. ob 9 h + Luznar in Sedej, Hlevni vrh 4**

**SOBOTA 22. 1. ob 9 h + Anton Bradeško, Hlevni vrh 5**

**NEDELJA 23. 1. ob 9 h v čast Materi Božji za zdravje**